वाद्य यंत्र दुआर बजा भवा दाऊद क एक ठु गीत।
1 हे परमेस्सर, मइँ आपन हिरदय क तइयार कहेउँ ह।
उमंग क संगीत बजाउब।
2 मोर आतिमा, जगा!
वीणाओ अउर सारंगियो, जगा।
आवा हम भोर क जगाइ!
3 हे मोर सुआमी, मइँ तोहरे बड़कइ क रास्ट्रन क समन्वा गाउब।
मइँ विभिन्न लोगन क बीच तोहार स्तुति करब।
4 हे परमेस्सर, तोहार पिरेम ओतॅना ऊँच अहइ जेतॅना अकास।
तोहार बिस्सास ओतॅना ऊँच अहइ जेतॅना बादरन।
5 हे परमेस्सर, तोहार सम्मान अकासन क ऊपर होइ,
तोहार महिमा क सारा जगत क ढाँपि लेइ द्या।
6 आपन भगत लोगन क बचावइ बरे इ करा।
मोर बिनती क जवाब द्या, अउर हमका बचावइ क आपन महासक्ति क प्रयोग करा।
7 परमेस्सर आपन मन्दिर स बोला।
उ कहेस, "मइँ खुसी स चिचियाब।
मइँ आपन लोगन क सोकेम प्रदान करब,
अउर सुक्कोत क घाटी ओनकर होइ।
8 गिलाद अउ मनस्से मोर अहइँ।
अउर यहूदा मोर राजदण्ड अहइ।
9 मोआब मोर गोड़ पखारइ क पात्र बनी।
एदोम उ दास होइ जउन मोर पादूका लइके चली,
10 मोका दुस्मन क दुर्ग मँ कउन लइ जाइ?
एदोम क हरावइ कउन मोर मदद करी!
11 हे परमेस्सर, का इ फुरइ नाहीं बाटइ कि तू हमका तजि दिहा ह?
अउर का तू हमरी सेना क संग नाहीं रहब्या?
12 हे परमेस्सर, कृपा कइके, हमरे दुस्मन क हरावइ मँ हमार मदद करा।
मनइयन तउ हमका बचाइ नाहीं सकतेन।
13 हम महान कारज कइ सकित ह सिरिफ जब परमेस्सर हमार साथ होइ।
सिरिफ परमेस्सर हमरे दुस्मनन क हराई सकत ह।
Awadhi Bible: Easy-to-Read Version. Copyright © 2005 Bible League International.
